open-index/open-wikipedia-markdown huggingface dataset:
John Resig

**John Resig** (* 8. máj 1984, Boston, Massachusetts, USA) je americký programátor,  vývojár JavaScript nástrojov pre Mozilla Corporation. Tiež je tvorcom a vedúci vývojár jQuery JavaScript knižnice. Cieľom tejto knižnice je zjednodušiť proces písania JavaScript kódu, ktorý je kompatibilný so všetkými webovými prehliadačmi.

Resig sa zapojil do tvorby ďalších JavaScript knižníc obsahujúce FUEL (pre vývoj Firefox pluginov), Processing.js (pre vizuálne efekty) a Sizzle (pre CSS selektory).

"Google Address Translation, bol vyvinutý Johnom Resigom a pridal Google Mapám schopnosť premeniť akúkoľvek americkú poštovú adresu do šírka/dĺžka súradníc", podľa WebProNews.

Resig je tiež autorom kníh *Pro JavaScript Techniques* a *Secrets of the JavaScript Ninja*.

Je tiež tvorcom processing.js, čo je otvorený programovací jazyk pre ľudí, ktorí chcú programovať obrázky, animácie a interakcie na webovej stránke bez použitia Flash alebo Java appletu.

Je autorom veľmi čítaného blogu, ejohn.org/blog, ktorý má viac ako 13&nbsp;000 účastníkov.

## jQuery
Resig má na starosti regulovanie smeru jQuery knižnice. To spočíva dohliadaním na existujúce (a očakávané) funkcie a robením informovaných rozhodnutí. Je tiež zodpovedný za riadenie rozvojových zdrojov a času na rôznych aspektoch projektu.

## Referencie

## Literatúra
* 
* 

## Externé odkazy
* Osobná stránka 
* John Resig na Twitteri 
* Prezentácia JavaScriptu a jQuery @ NEU ACM  

Kategória:Programátori USA
Kategória:Blogeri USA
Dig Out Your Soul

**Dig Out Your Soul** je v poradí desiatym a zároveň posledným albumom manchesterskej britpopovej skupiny Oasis. Vznikol 29. Septembra 2008 a bol vydaný nahrávacou spoločnosťou Big Brother Recordings. Album získal ocenenie za *Najlepší album v Spojenom Kráľovstve za rok 2008*. Šesť z jedenástich piesní zložil skladateľ, gitarista a spevák Noel Gallagher, tri piesne zložil spevák, frontman a zároveň mladší brat Noela, Liam Gallagher, no a po jednej piesni zložili rytmický gitarista Gem Archer a basový gitarista Andy Bell.

## Zoznam skladieb
# „Bag It Up“ - 4:40
# „The Turning“ - 5:04
# „Waiting For The Rapture“ - 3:02
# „The Shock of The Lightning“ - 4:59
# „I'm Outta Time“ - 4:10
# „(Get Off Your) High Horse Lady“ - 4:06
# „Falling Down“ - 4:20
# „To Be Where There's Life“ - 4:35
# „Ain't Got Nothin'“ - 2:14
# „The Nature of Reality“ - 3:47
# „Soldier On“ - 4:50

Kategória:Albumy Oasis
Kategória:Hudobné albumy z 2008
Peugeot 607

right|thumb|Peogeot 607 zozadu

**Peugeot 607** je automobil vyššej strednej triedy, ktoré vyrába francúzska automobilka Peugeot od októbra roku 1999.
## História
Peugeot 607 sa začal vyrábať v októbri roku 1999, a mal nahradiť model 605. Používal podvozok svojho predchodcu, ale mal modernejší vonkajší dizajn. Ponuka motorov bola úplne nová. Úroveň výbavy bola vysoká, zo všetkých modelov mal ako štandard klimatizáciu, CD prehrávač, elektrické ovládanie okien, 8 airbagov, ABS systém, ukazovateľ tlaku pneumatík a centrálne zamykanie.

## 2004 facelift
V roku 2004 bol Peugeot 607 preštylizovaný a najpozoruhodnejšou zmenou bol nový motor 2,7 V6 HDi s výkonom 150 kW / 204 HP, ktorý si vyžiadal predĺženie prednej šasi kvôli jeho väčším rozmerom. Spojený bol s 6-stupňovou automatickou prevodovkou, ktorá je k dispozícii aj na model 3,0 V6.

## Nástupca
V novembri roku 2009 oznámil Philippe Varin z koncernu PSA, že nástupca modelu 607 nebude model 608 ale 508, ktorý nahradí aj menší model 407.

## Motory
# 2.0 l (1997 cc) DW10 HDi Diesel I4,  100 kW  (220 – 255 N·m)
# 2.2 l (2179 cc) DW12 HDi Diesel I4, 100 kW  (319 N·m)
# 2.2 l (2179 cc) DW12 HDi Diesel I4, 100 kW  (370 N·m)
# 2.2 l (2230 cc) EW12 I4, 118 kW (220 N·m)
# 2.7 l (2720 cc) HDi Diesel V6, 150 kW  (440 N·m)
# 2.9 l (2946 cc) "3.0" ES9 V6, 155 kW  (296 N·m)

## Zdroj

## Iné projekty

607
Kategória:Automobily vyššej strednej triedy
Peugeot 604

thumb|Peugeot 604
thumb|Pohľad zozadu

**Peugeot 604** je automobil vyššej strednej triedy, ktoré vyrábala francúzska automobilka Peugeot v rokoch 1975 až 1985. Počas 10-ročnej produkcie sa predalo 153 252 kusov. Vyrábal sa vo Francúzsku a v Kórejskej republike.

## Motory
* 2.3 L (2304 cc) Diesel I4
* 2.5 L (2498 cc) Diesel I4
* 2.7 L (2664 cc) PRV V6
* 2.8 L (2849 cc) PRV V6

## Iné projekty

## Zdroj

604
Kategória:Automobily vyššej strednej triedy
Peugeot 505

right|thumb|Peugeot 505

**Peugeot 505** je automobil strednej triedy, ktorý vyrábala francúzska automobilka Peugeot v rokoch 1979 až 1992 v meste Sochaux. Vyrábal sa aj v Argentíne v rokoch 1981 až 1995, v Číne, v Indonézii a v Nigérii.

## Iné projekty

## Zdroj

505
Kategória:Automobily strednej triedy
Perleť

[náhľad|vpravo|Perleť na vnútornej strane schránky [Nautilus (rod hlavonožcov)|nautiloidného hlavonožca.]]
**Perleť** je organicko-anorganický materiál, ktorý vytvárajú niektoré mäkkýše vnútri svojich schránok. Perleť je tvrdý, kryštalický materiál, ktorý tvorí perly.

Perleť je tvrdá kvôli tomu, že CaCO3 obsahuje miniatúrne aragonitové doštičky, ktoré získavajú tvrdosť vďaka spojeniu s organickými polymérmi a proteínmi.

Okrem CaCO3 perleť obsahuje aj konchyolín. Konchyolín je organický, hnedastej farby a spĺňa úlohu spojiva.

## Vznik perly
Perla vzniká z cudzej čiastočky, ktorá sa dostane dovnútra schránky perlorodky alebo aj iného lastúrnika (môže to byť zrniečko piesku alebo malý cudzopasník) a obalí sa perleťou. Prvú vrstvu tvorí konchyolín, ktorý drží pohromade nasledujúce vrstvy perlete. Tieto vrstvy môžu byť nepravidelné a úplne na seba nepriliehajú, a to formuje vzory unikátne pre každú jednu perlu.

## Využitie
Perleť (čierna aj biela) sa využíva v architektúre, pričom môže byť aj umelo zafarbená na akúkoľvek farbu. Používa sa aj v šperkárstve, zdobia sa ňou náušnice či náhrdelníky.

## Iné projekty

Kategória:Živočíšne produkty
Kategória:Zlatníctvo a šperkárstvo
Karl Wilhelm von Dalla Torre

**Karl Wilhelm von Dalla Torre** (* 14. júl 1850, Kitzbühel, Rakúsko† 6. apríl 1928, Innsbruck, Rakúsko) bol rakúsky botanik a zoológ - entomológ. Jeho oficiálne označenie v odbornej literatúre sa udáva "**Dalla Torre**".

## Biografia
Narodil sa v tirolskom Kitzbüheli v Rakúsku roku 1850. Navštevoval spočiatku gymnázium v Innsbrucku a potom študoval prírodné vedy - tiež v Innsbrucku. V roku 1874 získal doktorát a potom vyučoval v Egeri, Linzi a Innsbrucku. V roku 1878 habilitoval v odbore entomológia na univerzite v Innsbrucku. V roku 1886 pôsobí ako profesor na Obergymnasium a v roku 1895 je menovaný mimoriadnym profesorom pre zoológiu na univerzite v Innsbrucku. V roku 1921 sa stal riadnym profesorom (Ordinarius) na univerzite v Innsbrucku.

## Bibliografia
* Počas života napísal viac ako 100 prírodovedných publikácií.
* von Dalla Torre, Karl Wilhelm, 1894: *Catalogus hymenopterorum hucusque descriptorum systematicus et synonymicus*. vol. 1-10. Leipzig.
* von Dalla Torre, Karl Wilhelm, 1894, «Die Zoocecidien und Cecidozoen Tirole und Vorarlbergs» («Ber. med. naturw. Ver.», Innsbruck. 
* von Dalla Torre, Karl Wilhelm & Anton Hartinger [Ill.]: 1882-1884, *Atlas der Alpenflora*. Wien: Verl. d. Dt. u. Österr. Alpenvereins. 
* von Dalla Torre, Karl Wilhelm: 1890, «Die Fauna von Helgoland», Jena, 1890.
* von Dalla Torre, Karl Wilhelm, 1905: "Die Alpenpflanzen im Wissensschatz der deutschen Alpenbewohner". 
* von Dalla Torre, Karl Wilhelm, 1900 - 1913: "Flora der gefürsteten Grafschaft Tirol, des Landes Vorarlberg und des Fürstentums Liechtenstein": (spolu s Ludwig von Sarnthein). 
* Heinrich von Ficker &  Karl Wilhelm von Dalla Torre: *Klimatographie von Tirol und Vorarlberg*. Wien: Gerold, 1909.
* von Dalla Torre, Karl Wilhelm, 1913: "Naturführer für Tirol, Vorarlberg und Liechtenstein". 
* von Dalla Torre, Karl Wilhelm, «Die Duftapparate der Schmetterlinge» («Kosmos», т. 17).
* von Dalla Torre, Karl Wilhelm, 1895, «Synonymischer Katalog der europäischen Sammelienen» («Entom. Nachr.». 
* von Dalla Torre, Karl Wilhelm, 1895, «Gattungen und Arten der Apterygogenea», Innsbruck, 1895.

## Zdroje informácií o autorovi
* Gertrud Pfaundler: 1983, Tirol Lexikon, Innsbruck, p. 49.

## Externé odkazy
* http://dispatch.opac.d-nb.de/DB=4.1/REL?PPN=116016760
* http://www.sagen.at/doku/biographien/dalla_torre.html
* Karl Wilhelm von Dalla Torre http://www.aeiou.at/aeiou.encyclop.d/d035294.htmen la Aeiou Encyclopedia 

Kategória:Rakúski entomológovia
Kategória:Lepidopterológovia
Kategória:Rakúski botanici
Kategória:Osobnosti z Kitzbühelu
Renault 9/11

right|thumb|Renault 9
right|thumb|Renault 11

**Renault 9** a **Renault 11** sú automobily nižšej strednej triedy, ktoré vyrábala francúzska automobilka Renault v rokoch 1981 až 1988. Vyrábala ich aj americká spoločnosť American Motors pre americký a kanadský trh v rokoch 1983-1987. V Kolumbii sa vyrábali v rokoch 1983 až do roku 1999.

## Motory
* TC - 1.1 L - 1108 cc; 48 PS (35 kW; 47 hp)
* GTC - 1.2 L - 1237 cc; 55 PS (40 kW; 54 hp)
* TL - 1.4 L - 1397 cc; 60 PS (44 kW; 59 hp)
* GTL - 1.4 L - 1397 cc; 68 PS (50 kW; 67 hp)
* TSE - 1.4 L - 1397 cc; 72 PS (53 kW; 71 hp)
* TXE - 1.7 L - 1721 cc; 82 PS (60 kW; 81 hp)
* GTX - 1.7 L - 1721 cc; 90 PS (66 kW; 89 hp)
* GTE - 1.7 L - 1721 cc; 95 PS (70 kW; 94 hp)
* Turbo - 1.4 L - 1397 cc; 115 PS (85 kW; 113 hp)
* GTD - 1.6 L - 1595 cc; 55 PS (40 kW; 54 hp)

## Zdroj

## Iné projekty

9
Kategória:Automobily nižšej strednej triedy
Dacia 1100

náhľad|Dacia 1100

**Dacia 1100** bol osobný automobil vyrábaný rumunskou firmou Dacia v rokoch 1968 - 1971. Bol to Renault 8, ktorý sa montoval v Rumunsku v Pitești, ale súčasti sa dovážali z Francúzska. Postupne sa pridávalo viac rumunských súčastí (napr. pneumatiky alebo kúrenie), ale základné súčiastky a telo stále prichádzali z Francúzska.

## Zdroj

Kategória:Automobily nižšej strednej triedy
1310
Daewoo

thumb|Daewoo Leganza, 1997

**Daewoo**, prípadne **Daewoo Group** (kór. 대우 – *tä-u,* originálna výslovnosť [tä-u], skomolená výslovnosť [dejvu]) bol významný juhokórejský konglomerát. Doslovným významom názvu Daewoo je „veľký vesmír“, pričom ide o zloženinu slov veľký (*dae*) a časti mena zakladateľa (*woo*). Konglomerát bol založený bol 22. marca 1967 ako *Daewoo Industrial* a zanikol v roku 1999. Pred ázijskou finančnou krízou v roku 1998 to bol druhý najväčší juhokórejský konglomerát po Hyundai Group, za ním nasledovali LG Group a Samsung Group. Existovalo okolo 20 divízií, z ktorých niektoré prežili ako samostatné firmy. 

## Spoločnosti
* Daewoo Motor
* Daewoo Motor Sales
* Daewoo Electronics
* Daewoo Motor Industrial
* Daewoo Textile Co. Ltd.
* Daewoo Heavy Industries (DHI)
* Daewoo Telecom Ltd.
* Daewoo Corporation
* Hankuk Electric Glass
* Daewoo Development Co. Ltd.
* IAE (Institute for Advanced Engineering)

## Referencie

## Zdroj

Kategória:Podniky v Kórejskej republike
Krpáčovo

**Krpáčovo** je chatová oblasť, rekreačné, turistické a lyžiarske stredisko v podhorí Nízkych Tatier v katastroch obcí Dolná a Horná Lehota. Nachádza sa v južnej časti ochranného pásma Národného parku Nízke Tatry,  severne od Podbrezovej. V stredisku sa nachádza rovnomenná vodná nádrž, ktorá v letnej sezóne slúži ako prírodné kúpalisko. Priamo v stredisku možnosti ubytovania rôznych kategórií.

Okolie ponúka rozsiahle možnosti vysokohorskej turistiky (východisko pre výstupy na najvyššie vrchy pohoria – Ďumbier, Chopok, Dereše), cykloturistiky, hubárčenia a vychádzok v nízkotatranskej prírode. V zime sú k dispozícii značené bežecké trate, dva zasnežované lyžiarske vleky priamo v stredisku a pestrý výber z ponuky lyžiarskych stredísk v neďalekom okolí: Chopok-juh (Srdiečko-Kosodrevina), Tále, Bystrá, Mýto pod Ďumbierom, Čertovica). Krpáčovskou pozoruhodnosťou je ponorný potok.

Zaujímavosti v okolí: Vajskovská dolina, Bystrianska jaskyňa, Jaskyňa mŕtvych netopierov, golfové ihrisko Tále

## Referencie

* 
* 

## Iné projekty

## Externé odkazy
* Krpáčovo – nizketatry.sk
* Poloha na turistickej mape

Kategória:Rekreačné strediská na Slovensku
Kategória:Lyžiarske strediská na Slovensku
Kategória:Nízke Tatry
Kategória:Okres Brezno
Kategória:Dolná Lehota (okres Brezno)
Kategória:Horná Lehota (okres Brezno)
GM Daewoo

right|thumb|Daewoo Espero, 1996

**GM Daewoo** (*GM Daewoo Auto and Technology Company* alebo *GM DAT*) bol štvrtý výrobca automobilov v Kórejskej republike, člen a súčasť General Motors Company.

Jeho korene siahajú do bývalého konglomerátu Daewoo Group, ktorý zbankrotoval v roku 1999. Má 5 výrobných prevádzok v Kórei a montážnu halu vo Vietname. GM Daewoo ponúka diely automobilov na zloženie v prevádzkach v Číne, Thajsku, Indii, Kolumbii a Venezuele. V roku 2008, GM Daewoo v Kórei predalo a exportovalo vyše 1,9 milióna jednotiek, vrátane CKD produktov. Dnes produkuje vozidlá a diely pre Chevrolet, Buick, GMC, Pontiac, Holden a Suzuki, ktoré sa predávajú vo vyše 150 krajinách na 6 svetadieloch.

GM Daewoo bolo premenované na GM Korea 11. Marca 2011.

## Zdroj

Kategória:Podniky v Kórejskej republike
Dobre založená relácia

**Dobre založená relácia** je taká binárna relácia (zvyčajne čiastočné usporiadanie) \{a_i\}_{i=0}^{\infty}  prvkov množiny *M* taká, že platí a_0 > a_1 > a_2 > \ldots . V prípade, že \mathbb{N} prirodzených čísel so štandardným usporiadaním \mathbb{Z} celých čísel s tým istým usporiadaním.

Kategória:Matematika
Be Here Now

***Be Here Now*** je v poradí tretí album anglickej rockovej skupiny Oasis. Vznikol 21. augusta 1997. Mnohí kritici sa o ňom vyjadrili, že to bola katastrofa, čo sa týka Oasis, pretože nebol taký dobrý, ako predošlé dva albumy a to: Definitely Maybe a (What’s the Story) Morning Glory?. Aj napriek kritike sa stal tento album *najpredávanejším albumom v Spojenom Kráľovstve* (najrýchlejšie sa vypredal) a prekonal tak albumy od skupín, ako sú Led Zeppelin, Pulp, Queen, či ich rivalov, skupinu Blur. Všetkých 12 piesní albumu, zložil gitarista, spevák a najmä skladateľ Noel Gallagher. V jednej piesni (Fade In-Out) z albumu  Noela Gallaghera zastúpil v hraní na gitaru Johnny Depp; údajne bol Noel Gallagher taký opitý, že nedokázal zahrať túto pieseň.

## Zoznam skladieb
# „D'You Know What I Mean?“ – 7:44
# „My Big Mouth“– 5:02
# „Magic Pie“ – 7:19
# „Stand By Me“ – 5:56
# „I Hope, I Think, I Know“ – 4:22
# „The Girl In The Dirty Shirt“ – 5:49
# „Fade In-Out“ – 6:52
# „Don't Go Away“ – 4:48
# „Be Here Now“ – 5:13
# „All Around The World“ – 9:20
# „It's Getting Better (Man!!)“ – 7:00
# „All Around The World (Reprise)“ – 2:08

Kategória:Hudobné albumy z 1997
Kategória:Albumy Oasis
Viktor Jakovlevič Buňakovskij

**Viktor Jakovlevič Buňakovskij** (; * 16. december 1804, Bar, Ukrajina – † 12. december 1889, Petrohrad, Rusko) bol ruský matematik, člen a neskôr aj viceprezident Ruskej akadémie vied. 

Zaoberal sa predovšetkým teóriou čísel (Bunjakovského domnienka), teóriou pravdepodobnosti a teoretickou mechanikou. Je tiež známy vďaka dôkazu Cauchyho-Schwarzovej nerovnosti, ktorý pre nekonečno-rozmerný prípad publikoval už v roku 1859, mnoho rokov pred Hermannom Schwarzom.

Kategória:Ruskí matematici
Kategória:Nositelia Radu svätého Alexandra Nevského
Belyj

**Belyj** môže byť:

* vulkanický komplex na Strednej Kamčatke, pozri Belyj (vulkanický komplex)
* ostrov v Severnom ľadovom oceáne, pozri Belyj (Karské more)
* ostrov v Petrohrade, pozri  Belyj (Petrohrad)
* mesto v Tverskej oblasti Ruskej federácie, pozri Belyj (mesto)
* obec v Leningradskom okrese Krasnodarského kraja, pozri Belyj (Leningradský okres)
* obec v Temriuckom okrese Krasnodarského kraja, pozri Belyj (Temriucký okres)
* priezvisko:
** Anatolij Alexandrovič Belyj (* 1972), ruský divadelný a filmový herec
** Andrej Belyj (1880 – 1934), ruský spisovateľ a básnik
** Igor Borisovič Belyj  (* 1971), ruský básnik
** Viktor Arkadievič Belyj (1904 – 1983), ruský hudobný skladateľ
Striedavá starostlivosť

**Striedavá starostlivosť** predstavuje jednu z možností ako upraviť styk s maloletými deťmi po rozvode. Je to model, kedy dieťa trávi s jedným rodičom približne rovnako dlhý čas ako s druhým rodičom. Nemusí ísť o pomer 50:50, ale je snaha čo najviac sa tomuto priblížiť.

Deti potrebujú oboch rodičov. Kým v riadne fungujúcej rodine je samozrejmé, že o deti sa starajú obaja rodičia, po rozvode býva dieťa zverené do starostlivosti len jednému z nich, pričom druhý rodič tradične dostane možnosť byť s dieťaťom každý druhý víkend. Podľa odborníkov je to príliš krátky čas na to, aby si dieťa mohlo aj naďalej zachovať rovnaký vzťah k obom rodičom a zároveň je to pre druhého rodiča veľmi malý čas, aby mohol výchovne pôsobiť na dieťa.

Prvýkrát bola spoločná starostlivosť uzákonená v roku 1957 v štáte Severná Karolína (USA). K praktickému využitiu prišlo v niektorých štátoch USA v 70. rokoch 20. storočia. Takáto úprava porozchodovej starostlivosti o deti zachováva deťom oboch rodičov aj po rozpade rodiny. Po zavedení do praxe boli robené výskumy, ktoré zisťovali, ako pôsobí striedavá starostlivosť na deti. Jednoznačne pozitívne výsledky týchto výskumov zapríčinili, že sa o túto novú formu porozvodového usporiadania začali zaujímať aj iné krajiny. V Európe sú to napr. Švédsko, Nórsko, Belgicko, Francúzsko, Nemecko, Španielsko, Česko.

Na Slovensku je striedavá starostlivosť v legislatíve od 01.07.2010 zákonom č. 217/2010 Z. z. z 27. apríla 2010, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov. Táto novela zaviedla do slovenskej legislatívy pojem striedavá osobná starostlivosť.

Kritériá pre zverenie detí do striedavej osobnej starostlivosti sú zhodné s kritériami pre zverenie detí do osobnej starostlivosti jedného rodiča. Pri striedavej osobnej starostlivosti musia byť obidvaja rodičia spôsobilí riadne sa starať o deti, musia mať záujem starať sa osobne o deti a musia vytvoriť vhodné podmienky pre výchovu a starostlivosť o deti. Nie je nutné, aby obidvaja rodičia súhlasili so striedavou osobnou starostlivosťou, stačí ak s ňou súhlasí jeden z rodičov: ak o ňu požiada jeden rodič a druhý je proti, súd musí skúmať, či bude striedavá osobná starostlivosť v záujme dieťaťa.

## Spoločná osobná starostlivosť
Začiatkom roka 2023 bola do slovenského právneho poriadku doplnená možnosť **spoločnej osobnej starostlivosti** (namiesto striedavej osobnej starostlivosti), pri ktorej zostáva zodpovednosť rodičov nezmenená ako pred rozvodom alebo rozchodom, bez ohľadu na to, či spoločnej zostali žiť v jednej domácnosti alebo tvoria dve domácnosti.

## Referencie

Kategória:Rodina
Marek Kuzma

**Marek Kuzma** je slovenský futbalista hrajúci za FC ViOn Zlaté Moravce. Slovensko reprezentoval v kategórii do 21 rokov.

## Zdroje
* http://www.transfermarkt.com/marek-kuzma/profil/spieler/42649

## Externé odkazy
* http://sport.aktuality.sk/hrac/marek-kuzma-58364/

Kategória:Narodenia v 1988
Kategória:Slovenskí futbalisti
Kategória:Hráči MFK Dubnica
Kategória:Hráči FK Dukla Banská Bystrica
Kategória:Hráči ŠK Slovan Bratislava
Záverečná správa (geologické práce)

**Záverečná správa** je písomná informácia o záveroch geologických prác, ako je mapovanie, geologický výskum, prieskum a podobne. Zhotovuje sa i v prípadoch, ak mali geologické práce negatívny výsledok alebo neboli dokončené. Je súčasťou geologickej dokumentácie, ktoré zdvôvodňujú výsledky geologických prác a vyhotovuje sa tak aby sa zachovala jej trvalá dokumentačná hodnota. Podľa slovenskej legislatívy sú záverečné správy súčasťou informácií o životnom prostredí a vzťahujú sa k nim osobitné právne predpisy.

Správa (report) s výpočtom zásob výhradného ložiska alebo s výpočtom množstiev vôd v hydrogeologickom celku sa musí posúdiť a odsúhlasiť do šiestich mesiacov od jej predloženia alebo sa v tejto lehote vráti na doplnenie. Doplnená záverečná správa sa musí posúdiť a odsúhlasiť do troch mesiacov od jej doplnenia. 

Na základe osobitnej vyhlášky musí mať záverečná správa predpísanú štruktúru a náležitosti.

Záverečné správy prác vykonaných na území Slovenska sú vytvárané vo viacerých kópiách, ktoré zostávajú zadávateľovi prác, ich zhotoviteľovi a 1 exemplár sa odovzdáva do archívu Geofondu Štátneho geologického ústavu Dionýza Štúra, kde zostáva prístupný odbornej aj laickej verejnosti.

## Referencie

Kategória:Geologické termíny
VfB Stuttgart

**VfB Stuttgart** je nemecký športový  klub so sídlom v Bad Cannstatte, mestskej časti Stuttgartu. Futbalový klub bol založený v roku 1893 a s výnimkou dvoch sezón bol počas celej jeho histórie členom najvyššej Bundesligy. Klub je päťnásobným nemeckým majstrom a trojnásobným držiteľom Nemeckého pohára. Medzi jeho najväčšie medzinárodné úspechy patrí účasť vo finále Poháru UEFA v roku 1989.

Svoje domáce zápasy hráva na štadióne MHPArena, ktorý má kapacitu 60 441 divákov. Najväčším rivalom klubu je mestský rival Stuttgarter Kickers. Zápasy medzi nimi bývajú označované ako *červení* proti *modrým*, naposledy sa však v jednej súťaži stretli v roku 1992, kedy hrával Stuttgarter Kickers v Bundeslige.

## Úspechy
* Bundesliga: 1950, 1952, 1984, 1992, 2007
* DFB-Pokal: 1954, 1958, 1997
* Nemecký superpohár: 1992
* Oberliga Süd: 1945-46, 1951–52, 1953–54
* Pohár Intertoto UEFA: 2000, 2002, 2008

## Referencie

## Externé odkazy
* VfB Stuttgart 1893e.V. - Oficiálna webstránka 

## Iné projekty


Kategória:Nemecké futbalové kluby

Kategória:Futbalové kluby založené v 1893
Shanghai ATP Masters 1000

**Shanghai ATP Masters 1000** je každoročný tenisový turnaj pre mužských profesionálnych hráčov, ktorý sa hrá na tvrdom povrchu v čínskom meste Šanghaj. Turnaj je súčasťou ATP Masters Series programu turnajov ATP a koná sa od roku 2009.

## Finále
### Dvojhra

### Štvorhra

## Externé odkazy
* Oficiálna stránka turnaja

Kategória:Tenisové turnaje v Číne
Kategória:ATP Tour
FC Slovan Liberec

**FC Slovan Liberec** je český futbalový klub z Liberca. Tím hrá najvyššiu českú súťaž, Gambrinus ligu. V sezóne 2001/02 sa stal jej víťazom. Počas posledných rokov rozšíril a zmodernizoval svoj štadión, ktorý má teraz kapacitu 9 900 sedadiel. V sezóne 2004/2005 mu bolo v rámci potrestania klubov po korupčnom škandáli z tabuľky odpočítaných 6 bodov a namiesto tretej pozície skončil až piaty. V sezóne 2005/06 získal klub svoj historicky druhý domáci titul.

V sezóne 2011/12 získal Slovan Liberec tretí český titul, v poslednom kole Gambrinus ligy v sobotu 12. mája 2012 doma remizoval s obhajcom titulu Viktoriou Plzeň.

## História
### Historické názvy
* 1945 — *SK Slavia Liberec* (Sportovní klub Slavia Liberec)
* 1946 — *ZDAR Liberec*
* 1953 — *TJ Slavoj Liberec* (Tělovýchovná jednota Slavoj Liberec)
* 1958 — *TJ Slovan Liberec* (Tělovýchovná jednota Slovan Liberec)
* 1980 — *TJ Slovan Elitex Liberec* (Tělovýchovná jednota Slovan Elitex Liberec)
* 1993 — *FC Slovan Liberec* (Football Club Slovan Liberec)
* 1993 — *FC Slovan WSK Liberec* (Football Club Slovan Wimpey-Severokámen Liberec, a.s.)
* 1994 — *FC Slovan WSK Vratislav Liberec* (Football Club Slovan Wimpey-Severokámen Vratislav Liberec, a.s.)
* 1995 — *FC Slovan Liberec* (Football Club Slovan Liberec, a.s.)

### Vyhrané trofeje
* *Český majster* (2x) -  2001/02,  2005/06
* *Pohár ČMFS* (1x) -  1999/2000

## Káder mužstva
**Súčasná zostava**:

 

## Zdroj


Slovan Liberec
Dessau

**Dessau** je mesto v Nemecku v spolkovej krajiny Sasko-Anhaltsko. Dessau je historická metropola Anhaltska. Od 1. júla 2007 je súčasťou nového krajského mesta Dessau-Roßlau.

## Poloha
Mesto leží na sútoku riek Mulda a Labe. Každoročne rieky spôsobujú záplavy, pričom najhoršia bola v roku 2002. Mesto je obklopené viacerými palácmi a priľahlými parkmi, čo zaraďuje Dessau medzi najviac zelené mestá v Nemecku. Napriek tomu je najvyšším bodom v meste 101 metrov vysoká skládka Scherbelberg na juhozápade.

Najbližšie mestá sú Halle (Saale), asi 40 km na juh-západ, Lipsko, asi 52 km na juh a Magdeburg, asi 65 km na sever-západ. 

## Dejiny
Prvá písomná zmienka o meste je z roku 1213. Dôležitým centrom sa stalo v 1570, keď bolo založené kniežatstvo Anhaltsko. V rámci Rímskonemeckej ríše sa Dessau stalo hlavným mestom tejto historickej oblasti. Kniežatstvo sa rozpadlo v roku 1603 a Dessau sa až do roku 1918 stalo hlavným mestom malej oblasti Anhaltsko-Dessau.

Mesto preslávila najmä architektonická vysoká škola Staatliches Bauhaus. Do mesta sa presťahovala v roku 1925 z Weimaru. Pôsobili tu známi umelci ako napríklad Walter Gropius, Paul Klee a Vasilij Kandinskij. Pod nátlakom nacistov však bola škola v roku 1931 zatvorená a to až do roku 1986.

V Dessau sa narodil skladateľ Kurt Weill, na ktorého počesť sa od roku 1993 koná Kurt Weill Festival. Medzi ďalších rodákov patrí filozof Moses Mendelssohn (1729) a princ Leopold I.

## Partnerské mestá
* Argenteuil, Francúzsko, 1959 
* Gliwice, Poľsko, 1992
* Ibbenbüren, Severné Porýnie-Vestfálsko, Nemecko
* Klagenfurt, Rakúsko, 1971
* Ludwigshafen, Porýnie-Falcko, Nemecko, 1988
* Roudnice nad Labem, Česko

## Iné projekty

## Zdroj

Kategória:Mestá v Sasku-Anhaltsku
Jimmy Floyd Hasselbaink

**Jerrel Floyd Hasselbaink** známy aj ako **Jimmy Floyd Hasselbaink** ( * 27. marec 1972, Paramaribo, Surinam) je bývalý holandský futbalový reprezentant, ktorý hrával v rôznych kluboch v Holandsku, Portugalsku, Anglicku, Walese a Španielsku.

## Reprezentačné zápasy

## Referencie


Kategória:Holandskí futbalisti
Kategória:Hráči AZ Alkmaar
Kategória:Hráči Boavista FC
Kategória:Hráči Leeds United
Kategória:Hráči Chelsea FC
Kategória:Hráči Middlesbrough FC
Kategória:Hráči Charlton Athletic FC
Kategória:Hráči Cardiff City FC
Kategória:Hráči FA Premier League
Kategória:Hráči Atlético Madrid
Kategória:Hráči Majstrovstiev sveta vo futbale 1998
Kategória:Holandské osobnosti surinamského pôvodu
Kategória:Osobnosti z Paramariba
Edward Waring

**Edward Waring** (* 1736?, Old Heath, Shropshire, Anglicko - † 15. august 1798, Plealey, Pontesbury, Shropshire, Anglicko) bol anglický matematik a profesor na Cambridgeskej univerzite. Je známy predovšetkým vďaka svojej práci v oblasti teórii čísel a Lagrangeových interpolačných polynómov.

Kategória:Narodenia v 1736
Kategória:Úmrtia v 1798
Kategória:Anglickí matematici
Rosinská cesta

**Rosinská cesta** je ulica v Žiline. Pomenovaná je po obci Rosina, do ktorej vedie. 

## Priebeh
Začína v mestskej časti Rosinky, na križovatke s ulicou Pri celulózke a pokračuje južným smerom. Vedie popod cestu I. triedy 18 a následne okrajom sídliska Vlčince, kde do nej ústia Matice slovenskej a Vysokoškolákov a okolo Lesoparku Žilina vedie smerom do obcí Rosina a Višňové. Končí vstupom do obce Rosina. V celom svojom úseku kopíruje cestu III. triedy. 

## Občianska vybavenosť
Na ulici sa nachádzajú dve stredné školy - Stredná odborná škola dopravná na Rosinskej ceste a Spojená škola zložená zo Športového gymnázia a SOŠ drevárskej na Rosinskej ceste 4, pri ktorej sa nachádza aj internát s kapacitou cca. 300 ubytovaných. Ďalej sa na nej nachádzajú automobilové predajne Mercedes-Benz - Jeep - Lancia, Škoda či Audi - Volkswagen. Svoje oddelenie tu má aj štátny podnik Plemenárske služby SR. V minulosti tu sídlil aj Výskumný ústav výpočtovej techniky, ktorý zanikol v roku 1991.

## MHD
Na Rosinskej ceste sa nachádzajú tri zastávky žilinskej MHD, ktoré sú obsluhované iba autobusovými linkami č. 20 a 26 - *Zvolenská*, *Rosinská, plemenárny podnik* a konečná zastávka linky 26 *Rosinská, VÚVT.* Ulicou vedú linky prímestských spojov do obcí Rosina a Višňové.

## Blízke ulice
* Pri celulózke
* Košická
* Matice slovenskej
* Vysokoškolákov

## Pozri aj
* Zoznam ulíc a námestí v Žiline

## Referencie

## Iné projekty

## Externé odkazy
* Fotogaléria na zilina-galery.sk

## Zdroj
* Ulica na mape mesta

Kategória:Ulice v Žiline
Hermann Schwarz

**Karl Hermann Amandus Schwarz** (* 25. január 1843, Jerzmanowa, Poľsko, vtedy Hermsdorf, Sliezsko, Prusko - † 30. november 1921, Berlín, Nemecko) bol nemecký matematik, známy predovšetkým vďaka práci v oblasti komplexnej analýzy.

Pôvodne študoval chémiu, ale Ernst Kummer a Karl Weierstraß ho presvedčili, aby sa začal venovať matematike. Okrem komplexnej analýzy sa zaoberal napríklad aj variačným počtom, či diferenciálnou geometriou.

Jeho žena Marie, s ktorou mal šesť detí, bola dcérou významného matematika Ernsta Kummera. Medzi Schwarzových študentov patrili napríklad aj Paul Koebe, Ernst Zermelo, Gerhard Hessenberg, či Lipót Fejér.

Kategória:Nemeckí matematici
Kategória:Vyučujúci na Univerzite v Zürichu
Jerzmanowa

**Jerzmanova** je dedina v Poľsku, v powiate głogowskom v Dolnosliezskom vojvodstve. Má približne 600 obyvateľov. Je rodiskom významného matematika, Hermanna Schwarza.

Kategória:Dediny v Poľsku
Hermann Schwarz (rozlišovacia stránka)

**Hermann Schwarz** môže byť:
* nemecký matematik (1843 - 1921), pozri Hermann Schwarz
* nemecký filozof (1864 - 1951), pozri Hermann Schwarz (filozof)
* spoluzakladateľ spoločnosti Rohde & Schwarz, pozri Hermann Schwarz (priemyselník)
Ernst Kummer

**Ernst Eduard Kummer** (* 29. január 1810, Żary, Poľsko, vtedy Sorau, Brandenbursko, Prusko - † 14. máj 1893, Berlín, Nemecko) bol nemecký matematik. Zaoberal sa viacerými oblasťami matematiky, najmä však hypergeometrickými radmi a teóriou čísel. Sú po ňom pomenované Kummerova plocha, Kummerova funkcia, Kummerov okruh a Kummerova suma.

Kategória:Nemeckí matematici
Kategória:Členovia Kráľovskej spoločnosti
Molotov

**Molotov** môže byť:
* sovietsky politik a diplomat, predseda vlády a minister zahraničných vecí ZSSR (*1890 – †1986), pozri Viačeslav Michajlovič Molotov
* názov mesta Perm v rokoch 1940 – 1957, pozri Perm (mesto)
* sovietsky ľadoborec triedy Josif Stalin, pozri V. Molotov (ľadoborec)
* sovietsky ľahký delostrelecký krížnik projektu 26(bis) Kirov, pozri Molotov (krížnik)
* mexická rocková skupina, pozri Molotov (skupina)

## Pozri aj
* Molotovov koktail
Rajecká cesta (Žilina)

**Rajecká cesta** je ulica v Žiline. 

Ulica začína za Rondlom na križovatke ciest I/18 a I/64. Je totožná s I/64 a výpadovkou na Rajec a Prievidzu. V budúcnosti bude slúžiť ako privádzač k D1 a križovatke Žilina - juh. Prechádza severojužným smerom okrajom mesta, súbežne so železničnou traťou a Bytčickou ulicou. Ulica smeruje ďalej popod sídlisko Solinky a končí v mestskej časti Bytčica, kde nadväzuje Dlhá ulica.

Na Rajeckej ceste sídli množstvo priemyselných podnikov (Ferona, tehelne, mliekáreň, Elektrovod, Stavomontáže, paneláreň atď.) a showroomov. 

## Externé odkazy
* Fotogaléria na zilina-galery.sk

## Zdroj
* Rajecká na mape mesta

Kategória:Ulice v Žiline
Hrad Loket

**Loket** je hrad ležiaci na vrchu nad riekou Ohře v meste Loket, v okrese Sokolov v Česku. Pre nedostatok písomných prameňov nie je známy presný dátum založenia, ale podľa archeologických štúdií bol hrad pravdepodobne založený v druhej polovici 12. storočia, za vlády Vladislava II.

## Iné projekty

## Externé odkazy
* Oficiálna stránka
* Sprievodca po hrade Loket - história, expozície, fotky

Loket
Kategória:Kultúrne pamiatky v okrese Sokolov
Kategória:Gotické stavby v Česku
Kategória:Loket (okres Sokolov)
Kategória:Stavby v okrese Sokolov
Fujitova stupnica

**Fujitova stupnica** alebo **Fujitova-Pearsonova stupnica** je stupnica klasifikujúca silu tornád podľa škôd, ktoré vzniknú na stavbách a vegetácii. Stupnicu zostavil v roku 1971 Theodore Fujita, neskôr ju upravil Allen Pearson. Táto stupnica sa používa vo väčšine krajín okrem Spojeného kráľovstva. V roku 2007 ju v USA nahradila upresnená Fujitova stupnica ().

## Iné projekty

Kategória:Tornáda
Kategória:Meteorológia
Kategória:Stupnice
Kategória:Eponymické termíny v geovedách
Liboc (rozlišovacia stránka)

**Liboc** môže byť:
* časť Prahy 6, pozri Liboc
* rieka, prítok Ohře, pozri Liboc (rieka)
* časť mesta Kraslice, pozri Liboc (Kraslice)
* časť mesta Kynšperk nad Ohří, pozri Liboc (Kynšperk nad Ohří)
Třemošná (rozlišovacia stránka)

**Třemošná** môže byť:

*  mesto v Česku v okrese Plzeň-sever, pozri Třemošná
* vodný tok, prítok Berounky, pozri Třemošná (potok)
* vrchol v Brdskej vrchovine vo Vojenskom újezde Brdy, pozri Třemošná (vrchol)
Majstrovstvá sveta v biatlone 2011

**Majstrovstvá sveta v biatlone 2011** sa konali v Chanty-Mansijsk (Rusko), od 3. do 13. marca 2011.

## Harmonogram

## Medailové umiestnenie
### Muži

### Ženy

### Miešané

## Externé odkazy
* Stránka majtrovstviev sveta na  Ruské biatlonovéj federacie 


Kategória:Majstrovstvá sveta v biatlone

Biatlon
Melchisedech

**Melchisedech** alebo **Melchizedech** je biblická postava z knihy Genezis, kráľ Salema (t. j. Jeruzalema) a veľkňaz „najvyššieho Boha“, ktorý sa v údolí Save (situovanom zrejme v blízkosti Jeruzalema) stretol s Abramom (neskôr premenovaný na Abraháma), požehnal mu a prijal od neho desiatok. „Najvyšší Boh“, ktorému Melchisedech slúži implicitne stotožnený s Abrámovým (monoteistickým) Bohom, avšak označený hebrejský výrazom *el Eljon*, nie *[[JHVH]]*. Melchisedech si Boha uctil obetou chleba a vína. Sústredenie panovníckej a veľkňazskej funkcie v jednej osobe bolo pre dané historické obdobie a geografické územie obvyklé.

## Referencie

Kategória:Biblické postavy
Omrvinková navigácia

**Omrvinková navigácia** (angl. *breadcrumb navigation*) (tiež mininavigácia, alebo drobčeková navigácia) je navigačná pomôcka v používateľskom rozhraní. Navigácia dáva používateľom spôsob, ako si udržať prehľad o polohe v rámci programov alebo dokumentov. Tento termín pochádza z rozprávky „O Janíčkovi a Marienke“, ktorí si omrvinkami značili cestu domov. Tento spôsob navigácie používa tiež Windows Vista a Windows 7. 

## Webové stránky
Omrvinková navigácia sa  zvyčajne zobrazuje horizontálne v hornej časti webovej stránky, zvyčajne pod názov stránky alebo hlavičky. Poskytuje odkazy späť na predchádzajúcu stránku a používateľovi umožňuje navigovať sa po prejdených stránkach až po aktuálnu, resp. na druhej strane po počiatočnú, hlavnú stránku. Omrvinková navigácia poskytuje pre užívateľa prejdenú cestu začínajúcu od východiskového bodu. Na oddelenie jednotlivých odkazov sa obvykle používa znak väčšie-ako (>), niekedy je oddelenie riešené grafickým spôsobom. 
Príklad typickej omrvinkovej navigácie: 

hlavná stránka > podstránka1 > podstránka2 > aktuálna stránka

## Druhy omrvinkovej navigácie
Existujú tri typy web navigácie: 
***Cesta**: Linky navigácie sú dynamické a ukazujú cestu, ktorú používateľ prešiel, kým sa dostal ku aktuálnej stránke. 
***Miesto**: Linky stránok sú statické a ukazujú, kde je stránka umiestnená v hierarchii webu. 
***Atribút**: atribút navigácie poskytuje informácie, ktoré smerujú na aktuálnu stránku. 

## Použiteľnosť
Niektorí programátori kritizujú tento spôsob navigácie, pretože navigácia duplikuje funkcie, ktoré sú už zakomponované v prehliadačoch. Použitie navigácie je tiež problémové pre webové sídla s rozsiahlou štruktúrou podstránok, kde pre rozsiahlosť nie je možné jednoriadkovo popísať cestu medzi hlavnou a aktuálnou stránkou. 

## Global Positioning System (GPS)
Pokročilé GPS nástroje dokážu sledovať pohyb používateľa GPS so záznamom prejdenej trasy v určitom čase so sledovaním významných miest a prezentovať ich ako „omrvinkový chodník“ umožňujúci spätnú navigáciu na ktorýkoľvek zaznamenaný kľúčový bod.

## Operačné systémy
Windows Explorer, v systéme Windows 7 používa omrvinkovú navigáciu vo svojom paneli s adresou. Správcovia súborov, ako Nautilus, Dolphin, Finder a Windows Explorer (Windows Vista / 7) umožňujú omrvinkovú navigáciu, výmenou či rozšírením adresného riadku.

## Zdroje

*terminológia: Kolektív: Vybrané kapitoly z digitálnej gramotnosti, Fakulta prírodných vied Žilinskej univerzity, Žilina 2008, str. 240

Kategória:Grafické používateľské rozhranie
Kategória:Techniky používateľského rozhrania
Shanghai ATP Masters 1000 2009

**[[Shanghai ATP Masters 1000]] [[2009]]** bol tenisový turnaj mužov, ktorý sa konal v dňoch  od 11. do 18. októbra 2009  na tenisových dvorcoch v čínskom meste Šanghaj. Titul v dvojhre získal Rus Nikolaj Davydenko, ktorý vo finále porazil Španiela Rafaela Nadala. Bol to jeho 18. titul v dvojhre na okruhu ATP.  Titul vo štvorhre získali Francúzi Julien Benneteau a Jo-Wilfried Tsonga, ktorí vo finále porazili poľský pár Mariusz Fyrstenberg, Marcin Matkowski. 

## Víťazi
### Dvojhra mužov

** [[Nikolaj Vladimirovič Davydenko|Nikolaj Davydenko]]** vs.  Rafael Nadal 7-66, 6-3

### Štvorhra mužov

** [[Julien Benneteau]] /  [[Jo-Wilfried Tsonga]]** vs.  Mariusz Fyrstenberg /  Marcin Matkowski 6-2, 6-4

## Externé odkazy
* Oficiálne stránky 

Kategória:Tenisové turnaje v Číne
Kategória:ATP Tour
Reichenau

**Reichenau** môže byť

* nemecký ostrov s benediktínskym opátstvom v Bodamskom jazere, pozri Reichenau (ostrov)
* obec na tomto ostrove, pozri Reichenau (Bádensko-Württembersko)
* obec vo Švajčiarsku, pozri Reichenau (Švajčiarsko)
* obec v Rakúsku, pozri Reichenau (Korutánsko)
* obec Bogatynia, ktorá bola do roku 1945 nemeckou a nazývala sa *Reichenau*, pozri Bogatynia

## Osobnosti
* Walter von Reichenau – nemecký poľný maršal

## Pozri aj
* Reichenau an der Rax
* Reichenau im Mühlkreis
HK Medokýš Turčianske Teplice

**Hokejový klub Medokýš Turčianske Teplice** je slovenský hokejový klub z Turčianských Teplíc. 

## História
V roku 1989 vznikol klub Medokýš Ľadoveň Martin, začal hrávať v Krajských Majstrovstvách, ktoré v sezóne 1989/90 v skupine stred aj vyhral. V roku 1991 sa klub presťahoval do Turčianských Teplíc, kde bola postavená nová umelá ľadová plocha.
Od sezóny 2007/08 do sezóny 2010/2011 mali Turčianske Teplice zastúpenie tímov vo všetkých vekových kategóriach. Pred sezónou 2011/2012 sa A-tím neprihlásil do tretej najvyššej súťaže. 

## Umiestnenia v jednotlivých sezónach
### Česko-Slovensko

 2. Slovenská národná hokejová liga - **3 ročníky**
* **4. miesto:** 1991/92, 1992/93 (skupiny stred)
* **8. miesto:** 1990/91 (skupina východ)

 Krajské Majstrovstvá SR - **1 ročník**
* **1. miesto:** 1989/90 (skupina stred)

### Slovensko

 2. hokejová liga - **5 ročníkov** (všetko umiestnenia v skupine Stred)
* **1. miesto:** 1994/95
* **2. miesto:** 1995/96
* **5. miesto:** 1993/94, 2009/10, 2010/11

## Pozri aj
MHK Martin (ženy)

Kategória:Turčianske Teplice
Turčianske Teplice, HK Medokýš
Andernach

**Andernach** je nemecké mesto v okrese Mayen-Koblenz spolkovej krajiny Porýnie-Falcko. Má približne 30 000 obyvateľov. Nachádza sa na ľavom brehu rieky Rýn blízko mesta Neuwied.

## Dejiny
S dejinami starými viac ako 2000 rokov patrí Andernach medzi najstaršie mestá v Nemecku. Mesto založili Rimania v roku 12 pred Kr. ako *Antunnacum*, pravdepodobne na staršej keltskej osade. Od roku 1453 stojí v meste 56 metrov vysoká veža *Der Runde Turm*. Patrí medzi pozostatky stredovekého opevnenia, ktoré sa s niektorými bránami a vežami zachovali dodnes. Z 11. storočia sa zachoval katolícky kostol Nanebovzatia Panny Márie () a je najstaršou pamiatkou v meste.

## Turizmus

Medzi turistickú atrakciu patrí najvyšší studený gejzír na svete. Dosahuje výšku 64 metrov.

## Rodáci
* Charles Bukowski - americký spisovateľ

## Galéria

Súbor:Andernach 1900.jpg|Mesto v roku 1900, na obrázku vidno *Der Runde Turm* a *Mariendom*. V popredí železnica a v pozadí Rýn.
Súbor:Geysir Andernach 2009.JPG|Gejzír


## Iné projekty

Kategória:Mestá v Porýní-Falcku
Cyperské národné futbalové mužstvo

**Cyperské národné futbalové mužstvo** reprezentuje Cyprus na medzinárodných futbalových akciách, ako sú Majstrovstvá sveta alebo Európy. Od roku 1960 je členom UEFA, zatiaľ sa na záverečný turnaj v histórii nekvalifikovalo.

## Majstrovstvá sveta

## [[Majstrovstvá Európy vo futbale|Majstrovstvá Európy]]

## Liga národov UEFA

## Tréneri

## Externé odkazy
* RSSSF archív

Kategória:Futbal na Cypre
Kategória:Národné futbalové mužstvá
Futbal
Ján Gabriel

**Ján Gabriel** môže byť:

* bývalý poslanec NR SR, pozri: Ján Gabriel (poslanec)
* bývalý futbalista, pozri: Ján Gabriel (futbalista)

Gabriel, Ján
Buddh International Circuit

**Buddh International Circuit** je názov okruhu, ktorý hostil 30. októbra 2011 prvú Grand Prix Indie šampionátu formuly 1. Trať bola dokončená 30. augusta 2011.

Okruh je súčasťou športového komplexu Jaypee Greens Sports City s rozlohou 1 120 hektárov, vzdialeného iba 35 kilometrov od hlavného mesta Indie, Naí Dillí.

## Charakteristika trate
Trať navrhol architekt Hermann Tilke, ktorý už projektoval okruhy v Bahrajne, Istanbule, Šanghaji, Sepangu, vo Valencii, Abú Zabí či okruh v Južnej Kórei. Buddh International Circuit je vlniaca sa trať s dĺžkou päť kilometrov, ktorá bola navrhnutá tak, aby mala po Monze druhú najvyššiu priemernú rýchlosť zo všetkých tratí v kalendári MS F1. Tribúny popri trati by mali zabezpečiť miesto pre 200 tisíc návštevníkov. K okruhu bude viesť osemprúdová diaľnica a v budúcnosti je tiež plánovaná výstavba linky metra z centra Naí Dillí.

Jazdci budú musieť za jedno kolo prejsť 16 zákrut a prekonať prevýšenie 14 metrov, pričom maximálna rýchlosť dosahovaná na najdlhšej rovinke medzi zákrutami číslo 3 a 4 by mala predstavovať asi /h. Predpokladaný čas na jedno kolo päť kilometrov dlhého okruhu je 1 minúta a 27 sekúnd, pri priemernej rýchlosti /h.

Okruh s rozpočtom vyše 364 miliónov dolárov je vo vlastníctve súkromnej spoločnosti. Organizátori prvých indických pretekov majú s Berniem Ecclestonom zmluvu na ďalších 10 rokov, pričom odhadujú návštevnosť až 120 tisíc divákov.

### Jaypee Greens Sports City
Športový komplex Jaypee Greens Sports City, ktorého je okruh s rozlohou 354 hektárov súčasťou, bude obsahovať kriketový štadión s kapacitou 100 tisíc miest, golfové ihrisko s 18 jamkami, hokejový štadión s kapacitou 25 tisíc miest a športovú akadémiu. Celý tento komplex má prinášať ročný zisk vo výške 170 miliónov dolárov a prácu tu nájde 10 000 ľudí.

## História
V júli 2007 bol po prvýkrát oznámený zámer vybudovať pretekársky okruh, ktorý mal v roku 2009 hostiť Veľkú cenu Indie. O umiestnení nového okruhu sa rozhodovalo v septembri 2007. Projekt sa mal realizovať v oblasti mesta Sohna v štáte Harijána alebo v regióne Greater Noida, ktorý napokon zvolili za najvhodnejší. Už o mesiac FIA (Medzinárodná automobilová federácia) podpísala so spoločnosťou JPSK Sports Private Limited zmluvu na usporiadanie prvých indických pretekov.

## Iné projekty

## Externé odkazy
* Masterplan 
* Satelitné snímky z Google Maps

Kategória:Okruhy Formuly 1
Kategória:Motoršport v Indii
Ram Narayan

Pandit **Ram Narayan** (; IAST: Rām Nārāyaṇ) (* 25. december 1927 – † 9. november 2024) bol celosvetovo úspešný hindský hudobník, ktorý spopularizoval sarangi, hudobný nástroj hindustánskej hudby, ako sólový nástroj.

## Referencie

## Iné projekty

## Externé odkazy
* Oficiálny web (archív, 2012)
* Ram Narayan na AllMusic

Kategória:Indickí hudobníci
Sergej Natanovič Bernštejn

**Sergej Natanovič Bernštejn** () (* 5. marec 1880, Odesa, Ukrajina, vtedy Ruská ríša – † 26. október 1968, Moskva, Rusko, vtedy Ruská SSR, ZSSR) bol ruský matematik. Pracoval predovšetkým v matematickej analýze, teórii pravdepodobnosti, ale zaoberal sa napríklad aj matematickými základmi genetiky. Je tiež známy vďaka svojmu riešeniu 19. Hilbertovho problému, ako aj vďaka viacerým po ňom pomenovaným matematickým vetám, či konceptom, spomedzi ktorých sú pravdepodobne najznámejšie Bernsteinove polynómy. Bol synom fyziológa Natana Bernštejna.

Kategória:Ruskí matematici
Kategória:Matematici židovského pôvodu
Kategória:Osobnosti z Odesy
Kategória:Pochovaní na Novodievčom cintoríne
Majstrovstvá sveta v severskom lyžovaní 2011

** Majstrovstvá sveta v severskom lyžovaní 2011** sa konali od 22. februára do 6. marca 2011 v nórskom hlavnom meste Oslo, konkrétne v známom lyžiarskom centre Holmenkollen. Toto stredisko hostilo už majstrovstvá sveta v klasickom lyžovaní v rokoch *1930*, *1966*, *1982* a v roku *1952* ôsme zimné olympijské hry. Nórskej metropole boli pridelené majstrovstvá sveta 25. mája 2006 na 45. FIS kongrese v portugalskom meste Vilamoura, keď porazila v hlasovaní poľské Zakopané a talianske mesto Val di Fiemme.

## Medailové poradie
### Krajiny

## Medailové umiestnenia
### Beh na lyžiach
#### Muži

#### Ženy

### Skoky na lyžiach
#### Muži

#### Ženy

### Severská kombinácia

## Zúčastnené krajiny
49 krajín sa zúčastnilo majstrovstiev sveta. Alžírsko, Luxembursko and Peru boli pripravené súťažiť, avšak neskôr sa odhlásili.

*  Andorra
*  Argentína
*  Arménsko
*  Austrália
*  Bielorusko
*  Bosna a Hercegovina
*  Brazília
*  Bulharsko
*  Česko
*  Čína
*  Dánsko
*  Estónsko
*  Fínsko

*  Francúzsko
* Grécko
*  Holandsko
*  Chorvátsko
*  Irán
*  Írsko
*  Izrael
*  Japonsko
*  Kanada
*  Kazachstan
*  Keňa
*  Kirgizsko
*  Kórejská republika

*  Lotyšsko
*  Litva
*  Maďarsko
*  Severné Macedónsko
*  Moldavsko
*  Nemecko
*  Nový Zéland
*  Nórsko
*  Poľsko
*  Rakúsko
*  Rumunsko
*  Rusko
*  Slovensko

*  Slovinsko
*  Španielsko
*  Švédsko
*  Švajčiarsko
*  Taliansko
*  Turecko
*  Ukrajina
*  USA
*  Veľká Británia
*  Venezuela

## Iné projekty

## Externé odkazy

http://www.oslo2011.no/?language=en


2011
Kategória:Šport v 2011
Charles Thacker

**Charles P. Thacker** (* 26. február 1943, Pasadena, Kalifornia, USA – 12. jún 2017, Palo Alto), známy aj ako **Chuck Thacker**, bol americký informatik. 

Je držiteľom Turingovej ceny za rok  2009 za vývoj revolučného osobného počítača Xerox Alto (1973). Je tiež spoluobjaviteľom Ethernet LAN a bol tiež pri vývoji prvej laserovej tlačiarne.

## Referencie

## Externé odkazy
* Biografia
* Oral History  

Kategória:Držitelia Turingovej ceny
Kategória:Informatici USA
Kategória:Fyzici USA
Kategória:Priekopníci informatiky
Kategória:Nositelia ACM Software System Award
Kategória:Osobnosti z Pasadeny (Kalifornia)
Kamisado

**Kamisado** je abstraktná dosková hra pre dvoch hráčov, ktorú v roku 2008 vymyslel belgičan Peter Burley 

thumb|right|Dračie veže hry Kamisado (verzia vydavateľa HUCH! & friends)

## Pravidlá

Hracia doska má tvar štvorca a obsahuje 8x8 rôznofarebných polí. Každý z hráčov má k dispozícii osem rôznofarebných hracích kameňov v tvare dračích veží. Jeden hráč má veže s bielym (alebo zlatým) vrcholom, druhý s čiernym vrcholom (edícia Burley Games). V niektorích edíciach hry môže byť farebné rozlíšenie odlišné. (napr. edícia HUCH! & friends obsahuje čierne a biele veže s farebnými znakmi draka na vrchole každej veže). Na začiatku hry sa kamene hráčov nachádzajú na radách, ktoré sú ku nim najbližšie, pričom každá dračia veža sa nachádza na hracom poli rovnakej farby ako je farba veže. 

### Presúvanie hracích kameňov

Hráči striedavo vykonávajú jednotlivé ťahy, pričom v každom ťahu môže hráč presunúť jeden zo svojich hracích kameňov o ľubovolný počet hracích polí vpred alebo diagonálne vpred. Kameň pri presúvaní nesmie prejsť cez hracie pole obsadené iným kameňom. Ako prvý je na ťahu čierny hráč, ktorý v prvom ťahu presunie ľubovolný hrací kameň. Potom musia hráči v každom ďalšom ťahu presunúť práve ten hrací kameň, ktorého farba je zhodná s hracím poľom, na ktorom skončil kameň v predošlom ťahu. 

### Cieľ hry

Cieľom hry je presunúť jeden zo svojich kameňov na jedno z hracích polí v rade, ktorá je k súperovi najbližšie. Prvý hráč, ktorému sa to podarí, sa stáva víťazom. 

## Pozri aj
* Abstraktná dosková hra

## Iné projekty

## Externé odkazy
* Kamisado na boardgamegeek.com 
* Domovská stránka hry Kamisado  

Kategória:Doskové hry
Kategória:Abstraktné doskové hry
Rady skúseného diabla

**Rady skúseného diabla** (orig. *The Screwtape Letters*) je kresťanská fikcia C.S. Lewisa, prvýkrát publikovaná v roku 1942.

Kniha má formu série listov skúseného pekelného úradníka Krutodraka (orig. *Screwtape*) jeho synovcovi Svrabomilovi (orig. Wormwood), ktorý sa ešte len učí ako zvádzať človeka („pacienta“) ku hriechu a zabezpečiť mu tak večné zatratenie. C.S. Lewis v knihe vykresľuje sklony a slabosti človeka, ako aj dôsledky, kam môžu viesť, a nepriamo tak poskytuje čitateľovi mnohé informácie týkajúce kresťanského života a morálky. Ide o jednu z najúspešnejších Lewisových kníh, ktorá bola preložená do desiatok cudzích jazykov.

## Referencie

Kategória:Clive Staples Lewis
Kategória:Knihy z 1942
Deseado

**Deseado** môže byť:
* argentínsky department, pozri Deseado (department)
* hlavné mesto vyššie uvedeného departmentu, pozri Puerto Deseado
* rieka pretekajúca provinciou Santa Cruz, pozri Deseado (rieka)